અમુક મેડિકલ સંશોધનો કહે છે કે ગાળો બોલે એ લોકો લાંબું જીવે છે. સ્ત્રીઓ રડીને હળવી થઈ જાય છે એટલે એમને પુરુષોના પ્રમાણમાં ઓછા હાર્ટ ઍટેક આવે છે. પુરુષો ગાળો બોલી હળવા થઈ શકે છે, અને હાર્ટ એટેકમાંથી બચી શકે છે. હવે તો જોકે સ્ત્રીઓને પણ સ્ટ્રેસના લીધે હાર્ટ ઍટેક આવે છે, એટલે જ કદાચ, ખાસ કરીને એટલે મધ્યમ વર્ગને છોડીને ઉપરના અને નીચલાં વર્ગની સ્ત્રીઓમાં પણ ગાળો બોલવી એ ‘ઇન થીંગ’ છે. પણ પુરુષો મા-બહેન સમાન ગાળો બોલે છે, તો સ્ત્રીઓ શું ભાઈ-બાપ ઉપર ગાળો બોલતી હશે ? એ અમારા સહિત ઘણાં લોકો માટે કુતૂહલનો વિષય છે.